2008 йылдың йәйендә «Валенсия» эштән киткән Куманға компенсация түләү тһәм яңы клуб стадины төҙөү сығымдарына бәйле етди финанс проблемалары кисерә. Команданың ҡайһы бер алдынғы уйынсылары, шул иҫәптән Европа чемпионатында үҙен яҡшы күрһәткән Сильва ла башҡа клубтарға күсер, тип күҙаллана[12]. Футболсы менән Англия Премьер-лигаһы клубтары ҡыҙыҡһына. «Манчестер Юнайтед» етәкселегенең тәҡдимден «Валенсия» кире ҡаҡҡан, тигән хәбәрҙәр була, шулай уҡ испанлыны «Ливерпуль» һәм «Тоттенхэм» клубтары ла һатып алырға теләй. Авнгуста Давид үҙ клубы менән тағы ла биш йылға контракт төҙөй һәм шулай итеп "Валенсия"ла ҡалыу теләген белдерә[13].